hy hy hy hy hy en en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy en en es hy hy de hy de hy de hy hy hy hy hy hy hy hy hy hy hy hy hy hy hy ru hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hbs_lat hy
Տեղեկատվություն թափուր պաշտոնները զբաղեցնելու համար դիմած անձանց մասին
Գանձապետական պահառուի միջոցով պետական պարտատոմսերի ձեռքբերման ուղեցույց
Միջազգային հարկային և մաքսային համագործակցություն
«Տնտեսական համագործակցության զարգացման կազմակերպության` հարկման նպատակով թափանցիկության և տեղեկությունների փոխանակման Գլոբալ ֆորումին անդամակցության վերաբերյալ
Միջազգային մակարդակում հարկերից խուսափումը, ինչը հանգեցնում է կրկնակի չհարկման կամ իրական չափից նվազ հարկման և այլ համանման խնդիրների, վերջին տարիններին բոլոր պետությունների հարկային մարմինների համար հանդիսանում է բավականին լուրջ մարտահրավեր:
Վերը նշված խնդիրներին որոշակիորեն լուծում տալու նպատակով 2000 թվականին  Տնտեսական համագործակցության զարգացման կազմակերպության (այսուհետ` ՏՀԶԿ)` կողմից ստեղծվեց հարկման նպատակով թափանցիկության և տեղեկությունների փոխանակման գլոբալ ֆորումը (այսուհետ` Գլոբալ ֆորում):
Գլոբալ ֆորումի ձևավորման սկզբնական փուլում վերջինիս անդամները եղել են ՏՀԶԿ երկրները և այլ իրավական համակարգերը, որոնք համաձայնել են կիրառել հարկման նպատակով թափանցիկության և տեղեկությունների փոխանակման միջազգային ստանդարտները, որոնք ներկայացված են Հարկման նպատակով տեղեկությունների փոխանակման համաձայնագրի տիպային մոդելում:
Վերը նշված միջազգային ստանդարտների հիմնական պահանջներն են.
դիմումի հիման վրա տեղեկությունների փոխանակման մեխանիզմների առկայություն,
իրատեսական ժամանակահատվածում հավաստի տեղեկությունների հասանելության և ձեռքբերման կարողությունների առկայություն,
փոխանակվող տեղեկությունների շրջանակներում գաղտնիության պահպանման և սահմանափակման կանոնների գերակայություն:
2009 թվականին Գլոբալ ֆորումի գործունեության ձևաչափը որոշակիորեն փոխվել է և վերջինիս անդամ կարող են դառնալ նաև ոչ ՏՀԶԿ անդամ երկրները, ընդ որում բոլոր անդամներին տրվել է ձայնի հավասար իրավունք: Ներկայումս Գլոբալ ֆորումի անդամ են հանդիսանում շուրջ 150 երկրներ (ՏՀԶԿ և ոչ ՏՀԶԿ անդամ)` և օֆշորային գոտիներում գործող մի շարք միջազգային կենտրոններ, այդ թվում` Վրաստանը, Ռուսաստանը, Ղազախստանը:
Գլոբալ ֆորումին անդամակցությունը բավականին պարզ գործընթաց է: Մասնավորապես, Գլոբալ ֆորումին անդամակցելու նպատակով անհրաժեշտ է Գլոբալ ֆորումի քարտուղարություն ներկայացնել կառավարության լիազորված ներկայացուցչի կողմից ստորագրված անդամակցության նամակը:
Մյուս կողմից, Գլոբալ ֆորումին անդամակցությունը ենթադրում է նաև որոշակի պահանջների բավարարման նախադրյալներ, մասնավորապես.
ապահովել տեղեկությունների փոխանակման դիմումի ներկայացման դեպքում միջազգային ստանդարտների կիրառումը,
մասնակցել և ներդրում ունենալ փորձագիտական գնահատման գործընթացին,
մասնակցել բյուջեի ձևավորման գործընթացին:
Գլոբալ ֆորումին անդամակցության վճարը կազմում է տարեկան 15 հազար եվրո:
Գլոբալ ֆորումի հիմնական գործունեությունը փորձագիտական գնահատումն է: Փորձագիտական գնահատման նպատակն է գնահատել տվյալ երկրի կամ իրավական համակարգի կարողությունները հարկման նպատակով թափանցիկության և տեղեկությունների փոխանակման միջազգային ստանդարտի կիրառման համար: Այն իրականացվում է 2 փուլով: 1-ին փուլում ուսումնասիրվում է նշված միջազգային ստանդարտի կիրառման համար անհրաժեշտ իրավական և կարգավորման շրջանակների, իսկ 2-րդ փուլում` գործնական կիրառման ընթացակարգերի առկայությունը:
Փորձագիտական գնահատումն ունի հստակ մեթոդաբանություն, որը հաստատված է Գլոբալ ֆորումի քարտուղարության կողմից: Փորձագիտական գնահատման արդյունքում տրվում է հաշվետվություն, որը կարող է լուրջ խթան հանդիսանալ տվյալ երկրում կամ իրավական համակարգում բարեփոխումներ կատարելու համատեքստում: Օրինակ, շուրջ 84 երկրներում նշված հաշվետվություններում ներառված նկատառումնրի արդյունքում կատարվել են թվով 400 օրենսդրական փոփոխություններ:
Գլոբալ ֆորումին անդամակցության վերջնական նպատակը հարկման նպատակով տեղեկությունների ավտոմատ փոխանակման համակարգին միացումն է: Այս համակարգը համարվում է նոր գլոբալ ստանդարտ, որն էականորեն նվազեցնում է հարկերից խուսափման ռիսկերը:
Ավոտոմատ տեղեկությունների փոխանակումը համակարգված պարբերական տեղեկությունների փոխանցումն է աղբյուր երկրից ռեզիդենտության երկիր` եկամուտների որոշակի տեսակների վերաբերյալ, մասնավորապես շահաբաժինների, տոկոսների, ռոյալթիների, աշխատավարձերի, կենսաթոշակների և այլն: Տեղեկությունների ավտոմատ փոխանակման համակարգը կարող է ծառայել նաև այլ տեղեկությունների փոխանակման համար, ինչպիսիք են ռեզիդենտության կարգավիճակի փոփոխությունները, անշարժ գույքի օտարման դեպքերը, ավելացված արժեքի հարկի գերավճարների փոխանցումները և այլն, ինչը թույլ է տալիս հարկային մարմիններին ճշտել արտասահմանյան աղբյուրներից ստացված եկամուտների, գործարքների արժանահավատությունը:
Ներկայումս ավտոմատ տեղեկությունների փոխանակման համակարգը լայնորեն օգտագործվում է Եվրոպական միության անդամ երկրներում: Հիմնականում տեղեկությունները վերաբերում են շահաբաժիններին, տոկոսներին, ռոյալթիներին, անկախ գործունեությունից ստացված եկամուտներին և թոշակներին: Աշխարհում ամենազարգացած տեղեկությունների փոխանակման համակարգ ունի Դանիան, որը տեղեկությունների ավտոմատ փոխանակման հարաբերություններ ունի շուրջ 70 երկրների հետ:
Հայաստանի` Գլոբալ ֆորումին անդամակցությունը կտա մի շարք առավելություններ, մասնավորապես
աշխարհում ամենամեծ` հարկման նպատակով ստեղծված խմբին անդամակցություն,
Գլոբալ ֆորումին անդամակցության շրջանակներում փորձագիտական գնահատման գործընթացը լուրջ հնարավորություն է բացահայտելու իրավական համակարգի թերությունները և բարելավման հեռանկարները,
ավտոմատ տեղեկությունների փոխանակման համակարգին անդամակցելու առարկայական հնարավորություններ,
գլոբալ ֆորումի անդամակցությունը ձեռնարկատիրական գործունեություն իրականացնելու տեսանկյունից տվյալ երկրին դարձնում է ավելի թափանցիկ և վստահելի, արդյունավետ լծակ է կոռուպցիայի և փողերի լվացման դեմ պայքարում:
Facebook Google + Twitter
Կառավարությունը հավանություն է տվել «Հայաստանի Հանրապետության 2023թ. պետական բյուջեի մասին» ՀՀ օրենքի նախագծին
Տիգրան Խաչատրյանը ներկայացրել է 2023թ. պետական բյուջեի նախագծի մակրոտնտեսական, հարկաբյուջետային և ծախսային շրջանակը
Ֆինանսների նախարարն ընդունել է Արժույթի միջազգային հիմնադրամի հայաստանյան պատվիրակությանը
Կառավարությունը հավանություն է տվել «Հայաստանի Հանրապետության 2023թ. պետական բյուջեի մասին» ՀՀ օրենքի նախագծին
Այսօր՝ սեպտեմբերի 29-ին, ՀՀ Կառավարության հերթական նիստում ֆինանսների նախարար Տիգրան Խաչատրյանը, ներկայացրել է «Հայաստանի Հանրապետության 2023թ. պետական բյուջեի մասին» ՀՀ օրենքի...
Հայտարարություն՝ ներքին աուդիտորների մասնագիտական վերապատրաստման դասընթացների վերբերյալ
ՀՀ ֆինանսների նախարարությունը տեղեկացնում է, որ 2022 թվականի հունիսի 13-ից սկվելու են ՀՀ հանրային հատվածի որակավորում ունեցող ներքին աուդիտորների շարունակական մասնագիտական վերապատրաստման դասընթացները:
Պետության կարիքների համար կնքված պայմանագրերի վերաբերյալ
Պետության կարիքների համար ծառայությունների մատուցման պետական գնման պայմանագրում փոփոխություններ կատարելու մասին համաձայնագիր
Պետության կարիքների համար կապալային աշխատանքների կատարման պետական գնման...
Թեժ գիծ (+37411) 800 600 (+37433) 920 101 | Դիմեք մեզ | Հետևեք Ձեր նամակի ընթացքին
Վեբ-մասնագետ | Կայքի քարտեզ
Հայաստանի Հանրապետության ֆինանսների նախարարություն:
Հասցե` Երևան, 0010, Մելիք-Ադամյան 1
Հեռախոս` ( +37411) 800 156
Ֆաքս` (+37411) 800 132
Պետական վճարումների էլեկտրոնային համակարգ
Հայաստանի իրավական տեղեկատվական համակարգ
Իրավական ակտերի նախագծերի հրապարակման միասնական կայք
Հայաստանի Հանրապետության ֆինանսների նախարարություն: Բոլոր իրավունքները պաշտպանված են: 2022